മുഖ്യമന്ത്രിയ്ക്ക് ഫോണില് വധഭീഷണി കോട്ടയം സ്വദേശി പിടിയില് തിരുവനന്തപുരം : മുഖ്യമന്ത്രി പിണറായി വിജയനെ വധിക്കുമെന്ന് ഫോണില് വിളിച്ച് ഭീഷണി മുഴക്കിയയാള് പിടിയില്. കോട്ടയം സ്വദേശി അനിലാണ് അറസ്റ്റിലായത്. തൃപ്പൂണിത്തുറയില് നിന്നാണ് പോലീസ് ഇയാളെ പിടികൂടിയത്. എറണാകുളത്തേക്കുളള ബസില് ഇയാളുണ്ടെന്ന് കോട്ടയത്തുളള പോലീസ് സംഘം അറിയിച്ചതിന്നെത്തുടര്ന്ന് ഹില് പാലസ് പോലീസ് നടത്തിയ പരിശോധനയിലാണ് പ്രതിയെ പിടികൂടിയത്. വൈക്കം പോലീസ് ഇയാളുടെ പ്രാഥമിക മൊഴിയെടുപ്പ് നടത്തി. പ്രതി പരസ്പര വിരുദ്ധമായ കാര്യങ്ങളാണ് പറയുന്നതെന്നും വിശദമായ പരിശോധന നടത്തുമെന്നും അന്വേഷണസംഘം അറിയിച്ചു. പോലീസ് മര്ദ്ദനത്തിനെതിരെ നടപടി സ്വീകരിച്ചില്ലെങ്കില് മുഖ്യമന്ത്രിയെ അപായപ്പെടുത്തുമെന്നാണ് ഇയാള് ഭീഷണി മുഴക്കിയത്. ക്ലിഫ് ഹൗസിലേക്ക് വിളിച്ചായിരുന്നു ഭീഷണി.